Meira af glæpum á sögusviði Reykjavíkur stríðsáranna Í Petsamo heldur Arnaldur Indriðason áfram að miðla til lesenda rannsóknum sínum á íslensku samfélagi á hersetuáránum . Það er ljóst að mikil söguleg rannsóknarvinna býr að baki síðustu þremur glæpasögum sem Arnaldur hefur sent frá sér en Petsamo er , líkt og þær , söguleg glæpasaga . Allar fjalla þær um áhrif hersetunnar á íslenskt samfélag og um samskipti herliðsins við íbúa landsins , ekki síst íbúa höfuðborgarinnar Reykjavíkur . Petsamo hefur að geyma þrjá frásagnaþræði sem fléttast saman þegar líður á söguna . Ungur maður verður fyrir heiftarlegri líkamsárás á Klambratúni og lætur lífið í kjölfarið . Það veldur stúlkunni miklu hugarangri og hún tekur að gruna það versta . Líkt og áður tekst höfundi að skapa sannfærandi söguheim utan um sögupersónur sínar . Það er ekki síst fyrir tilstilli sögulegra smáatriða sem höfundur virðist hafa kynnt sér í þaula og notar til að styrkja sögusviðið og hefur þau áhrif að Reykjavík eftirstríðsáranna birtist ljóslifandi fyrir augum lesenda . Í Petsamo fjallar höfundur um þá fátækt sem margir bjuggu við á þessum tímum og endurspeglast til að mynda í aðstæðum íbúa Pólanna , en svo kallaðist fátækrahverfi skammt vestan við Öskjuhlíð . En sú vinna sem fylgdi herliðinu var ekki alltaf heiðarleg og í Petsamo koma bæði smygl og ólögleg sala á áfengi og tóbaki við sögu . Og ekki voru allir sáttir við það . Í Petsamo kemur höfundur einnig inn á fleiri mál sem hafa verið þögguð eða lítið rædd í samtímanum , til að mynda stöðu samkynhneigðra á fyrri hluta aldarinnar og starfsemi nasista á Íslandi . Þessa lofræðu skrifa ég til að minna á að Arnaldur er yfirburðahöfundur , en einnig til að minna á þá staðreynd að lesendur gera miklar kröfur til hans og hafa miklar væntingar , meðvitaðar og ómeðvitaðar , til nýrra verka sem koma út eftir hann . Það er ljóst að höfundur er farinn að leggja meiri áherslu á sögusviðið og tíðarandann en glæpina sjálfa , og ekki ætla ég að kvarta yfir því , en stundum er eins og sagnfræðileg smáatriði taki skáldskapinn yfir sem kemur niður á sálfræðilegri dýpt aðalsögupersónanna , þeirra Flóvents og Thorssons . Petsamo er þriðja sagan sem fjallar um þá félaga og nokkurs konar framhald af því sem á undan hefur komið . Að því sögðu er rétt að ítreka að Petsamo glæsileg og vönduð söguleg glæpasaga . Hún er bæði fróðleg og skemmtileg aflestrar og á köflum mjög spennandi .